Uitgejaag oor kortbroek, tatoes | Maroela Media
Tim Flack. Foto: Twitter
Pikkie Greeff, hoofsekretaris van Sanwu, en Tim Flack, die organiseerder wat uitgeskop is, sê hulle het reeds hul prokureurs opdrag gegee om met stappe te begin teen die voorsitter van die komitee en die ANC-lede wat by die sitting teenwoordig was. Flack is Donderdagmiddag gevra om die sitting te verlaat nadat ANC-LP's beswaar gemaak het omdat hy 'n kortbroek, 'n swart gholfhemp en plakkies aangehad het. 'n Tatoeëermerk was op Flack se been sigbaar. Hlengiwe Mgabadeli, ANC-LP, het eerste beswaar aangeteken. "Hier is ons, gedissiplineerde lede van die publiek wat die massas verteenwoordig wat ons ingestem het…daar kom 'n manlike kind in 'n kortbroek met tatoes en sit daar….en ons eie kinders kan nie doen wat ek hier sien gebeur nie." Sy en haar kollegas het gemeen Flack voldoen nie aan die parlement se kleredragkode nie. Die parlement het nie 'n spesifieke kleredragkode vir lede van die publiek nie.
David Maynier, DA-LP, het tussenbeide probeer tree. "Die realiteit is dat die publiek vry is om vergaderings by te woon en ek dink nie dit is toepaslik vir ons komitee om 'n lid van die publiek aan te val of kommentaar te lewer oor sy kleredrag nie." Alpheus Maziya, waarnemende voorsitter van die komitee, het Flack gevra om die sitting te verlaat. "Ek het die reg om 'n persoon te identifiseer en om my opinie te gee, wat die korrekte opinie is, en meer so indien dit 'n lid van 'n vakbond is wat weet dat die 'n amptelike sitting van die parlement is en nie 'n saamtrek nie." Flack het na die tyd aan SAPA gesê die voorval is belaglik en 'n absolute grap. "Ek is in kennis gestel van die vergadering en het op pad huis toe hierheen gekom. Ek verdien nie 'n parlementêre salaris nie so ek kan nie net huis toe ry en my Gucci-pak gaan aantrek en dan terugkom parlement toe nie." Die parlement het intussen gesê hy sal ondersoek instel na die voorval.
'n Guzzi-pak is defnitief nie nodig nie… maar respek is!…ek dink dit is net slapgatgeid om 'n offisiele vergadering by te woon in kortbroek en plakkies! Tim, jy het geen verskoning nie!
Jy dra 'n kortbroek en plakkies na 'n visvang vergadering. Tim is 'n voorbeeld van ons jongmense wat saam met ons land verval.
Judge jy veralgemeen darem vreeslik. Hoekom nou net die jeug uitsonder vir die land se verval. Ek ken talle jongmense wat uiters verantwoordelik is.
Die vere maak nie die voël nie.
Die man is laat in kennis gestel van die vergadering, en het nie tyd gehad om huis toe te gaan om ander klere te gaan aantrek nie. Tas dit sy intellektuele vermoë aan as hy nie 'n pak klere aan het nie?
As die man op kort kennisgewing gevra was om die vergadering by te woon, het hy heel gepas daar opgedaag. Hy het nie nodig gehad om die vergadering op te kort kennisgewing by te woon. Die hele voorval moet in konteks gesien word. Wat v die donker dame wat `n yslike tatoe op haar byna heeltemal ontblote bors het? Maar in die swart kultuur is ontblote borste niks snaaks nie. In die wit kultuur is `n kortbroek, terwyl jy nie amptelik aan diens is nie, ook niks snaaks nie. Hierdie was `n venynige, rassistiese aanval, bedek met `n suikerlagie, dat… Lees meer »